Rakvere Pauluse kogudus

Rakvere Pauluse kogudus oli luteri kogudus Rakvere linnas.

Koguduse rajamine
Rakveres uue koguduse asutamise põhjus oli Rakvere Kolmainu koguduse pingeline siseelu, mille üks põhjus oli tõenäoliselt koguduse halvast majandamisest tekkinud pinged. Teiseks põhjuseks oli köster Ferdinand Siiaku jõulupreemiast ilmajätmine koguduse poolt 1927. aasta lõpus tema väidetava isepäisuse, kangekaelsuse, juhatuse eiramise ja ilmalikkuse tõttu. Siiak esitas seetõttu lahkumisavalduse. Koguduse nõukogu otsusega jäi Siiak oma ametikohale edasi. Täiskogu avaldas Siiakule poolehoidu. Koguduse juhatuse esimees kavatses kaotada köstri ametikoha. Nende sündmuste tõttu kogunes Siiaki kutsel 16. juulil 1931 kokku rühm koguduseliikmeid, et tekkinud olukorrast väljapääsu leida. Arutelu all oli kas uue pihtkonna või koguni uue koguduse loomine. Arvatavasti ei paistnud pingetele lahendust, sest peale jäi uue koguduse loomise mõte.

Rahvamajas (praegu teatri idakorpus) peeti 22. juulil 1931 järgmine koosolek, kus nüüd otsustati asutada Rakverre uus luteri kogudus. Kaaluti Rahu, Vabaduse, Mihkli ja Pauluse koguduse nime, häälteenamusega valiti viimane nimi.Robert Treufeldt. "Ajalooline ülevaade". // Rakvere Võimla tn. 1. Rakvere Pauluse kirik. Konserveerimine, remont, ennistamine ja ehitamine. Muinsuskaitse eritingimused. Tallinn 2008. Muinsuskaitseameti arhiiv, A-8484. Eesti Rahvusarhiiv, RA ERA 5025.2.9451. Leht 4 Seda võib lugeda koguduse alguseks.

Uue koguduse põhikiri kinnitati siseministeeriumis 28. augustil 1931. aastal.

Oma ruumi puudumisel pöörduti esmakordselt 17. septembril 1931 Kolmainu koguduse poole, et Pauluse kogudus võiks oma tegevuseks üürida Kolmainu kirikut. Vastus oli siis äraütlev – ametliku põhjusena ruumipuudus (ruume kasutas ka Rakvere Saksa kogudus), nagu oli ka vastus kõikidele hilisematele sarnastele palvetele.

Koguduse avajumalateenistuseks 18. oktoobril üüriti saal Rakvere Tuletõrjeühingult. Teenistuse pidas Paide koguduses prooviaastat pidav cand theol Aleksander Abel, sest algselt jutlustama pidanu loobus viimasel hetkel.

Kolmas teenistus peeti juba Rakvere Ühispangalt üüritud puumaja endises Käsitöö Seltsi majas Posti tänaval (hävinenud; praeguse Posti 13 kohal). Siia paika jäädigi edaspidiseks ning osa seltsimaja ruume pühitseti Paide koguduse õpetaja Gerhard Pärli poolt 15. novembril 1931. aastal Rakvere Pauluse kirikuks. 

Pauluse kogudus ei kuulunud Üldkirikusse kuni 1933. aastani, mil Kirikupäev võttis Rakvere Pauluse koguduse EELK-sse vastu.Jaan Varik. Sündmusi Rakvere Kolmainu koguduse elust 1917. aasta oktoobrist kuni 1936. aasta oktoobrini. Rakvere 1979. lk 43

Koguduse vaimulikud
1934–1944, Aleksander Abel, Rakvere Pauluse koguduse kirikuõpetaja
1944Rakvere Pauluse kogudusele uus õpetaja. Järva Teataja nr 104, 2. september 1944–1949, Johannes Selliov, Rakvere Pauluse koguduse ja Haljala koguduse kirikuõpetaja
1949–1950,  Jaan Maior, Rakvere Pauluse koguduse kirikuõpetaja.
Koguduse köster oli selle loomisest alates Ferdinand Siiak.

Kirikuhoone rajamine
Rakvere linnaga asuti 1932. aastal läbirääkimistesse kogudusele ehituskrundi saamiseks. 

Kalmistu rajamine
Rakvere linn eraldas kogudusele 1934. aastal Rakvere edelaserval oma kalmistu.

Teise maailmasõja järel
1951. aastal liideti Nõukogude võimu survel Pauluse kogudus Kolmainu kogudusega.Kristjan Luhamets. Koguduse lugu: Rakvere Pauluse kogudus. e-kirik.eelk.ee, 22. september 2022

Viited

Kirjandus
Jaan Varik. Sündmusi Rakvere Kolmainu koguduse elust 1917. aasta oktoobrist kuni 1936. aasta oktoobrini. Rakvere 1979
Jaan Varik. Rakvere kiriku hoone ja inventar ning varem kirikule kuulunud objektid. Rakvere 1981
Robert Treufeldt. "Ajalooline ülevaade". // Rakvere Võimla tn. 1. Rakvere Pauluse kirik. Konserveerimine, remont, ennistamine ja ehitamine. Muinsuskaitse eritingimused. Tallinn 2008. Muinsuskaitseameti arhiiv, A-8484. Rahvusarhiiv, RA ERA 5025.2.9451

Kategooria:Rakvere kihelkond
Kategooria:Rakvere kogudused
Kategooria:EELK Viru praostkond